
Д О К Л А Д Н А   З А П И С К А
от
ЙОРДАНКА АНГЕЛОВА БЕНОВА-АНАНИЕВА 
ЗАМ.-КМЕТ „КУЛТУРА И ОБРАЗОВАНИЕ” 
НА ОБЩИНА БУРГАС 
/за Кмет на Община Бургас, 
съгласно Заповед № 3170/05.11.2018 г. на Кмета на Община Бургас/

ОТНОСНО: Безвъзмездно предоставяне в управление на Агенция за социално подпомагане, за нуждите на Дирекция „Социално подпомагане“ – гр.Бургас, на недвижими нежилищни имоти – общинска собственост

УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление с вх.№ 13-00-367/22.10.2018 г., подадено от г-жа Румяна Петкова, в качеството ѝ на Изпълнителен директор на Агенция за социално подпомагане, с искане да бъдат предоставени за безвъзмездно ползване за нов срок ползваните към настоящия момент от ведомството общински недвижими нежилищни имоти, съгласно приложените договори, сключени с Община Бургас и анексите към тях.
Според разпоредбата на чл.12, ал.3 от Закона за общинската собственост, имотите и вещите – общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури.
Дирекция „Социално подпомагане“ – гр.Бургас е териториално поделение на Агенция за социално подпомагане, юридическо лице, второстепенен разпоредител с бюджет към Министъра на труда и социалната политика, изпълняващо държавната политика по социално подпомагане.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.12, ал.3 от Закона за общинската собственост, чл.13, ал.2 и чл.17 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
РЕШЕНИЕ:
Да бъдат предоставени безвъзмездно в управление на Агенция за социално подпомагане с ЕИК 121015056, седалище и адрес на управление: гр.София, район „Оборище“, ул.„Триадица“ № 2, представлявана от Изпълнителен директор – Р. Петкова, за нуждите на Дирекция „Социално подпомагане“ – гр.Бургас, за срок от 5 (пет) години, следните недвижими нежилищни имоти:
1. Партерно помещение в жилищен блок с административен адрес: гр.Бургас, ж.к.„Изгрев“, бл.53, до вх.7, отразено като самостоятелен обект в сграда с идентификатор 07079.501.53.1.376 и със застроена площ 119 кв.м по одобрените КККР на гр.Бургас, при съседни самостоятелни обекти в сградата: на същия етаж – 07079.501.53.1.377, 07079.501.53.1.375, 07079.501.53.1.374, под обекта – няма, над обекта – 07079.501.53.1.187, 07079.501.53.1.188, актувано с Акт за частна общинска собственост № 294/01.10.1997 г.;
2.  Обособени помещения в сграда с административен адрес: гр.Бургас, ул.„Александровска“ № 83, актувана с Акт за публична общинска собственост № 1947/17.01.2000 г., представляващи:
· Помещение № 8 с площ 11,28 кв.м, находящо се на първи етаж в блок „А“, при граници: изток – данъчна служба, запад – вътрешен зид към помещения  № 1 и № 3, север – архив данъчна служба, юг – външен зид;
· Помещения № 27 с площ 9,27 кв.м, № 31 с площ № 11,90 кв.м, № 34 с площ 10,14 кв.м и № 35 с площ 10,62 кв.м, находящи се на първи етаж в блок „В“, при граници: изток – данъчна служба, запад – сграда „А“, север – външен зид откъм двор и юг – външен зид;
3. Обособен обект в жилищен блок с административен адрес: гр.Бургас, ж.к.„Славейков“ бл.49, партер, състоящ се от подблокови помещения с № № 1, 2 и 3 и съответните сервизни помещения с обща площ 60,07 кв.м, при граници: североизток – външен зид, югозапад – външен зид, северозапад – външен зид, югоизток – помещение № 1 и коридор, актуван с Акт за частна общинска собственост № 80/09.01.1997 г.;
4. Обособен обект с административен адрес: гр.Бургас, ж.к.„Братя Миладинови“ бл.57, партер до вх.1, състоящ се от шест стаи и сервизни помещения с обща застроена площ 198,33 кв.м, при граници: изток – външен зид, запад – външен зид откъм ул.„Струга“, север – вх.1, юг – помещение на Съюза на слепите, актуван с Акт за публична общинска собственост № 1326/ 22.06.1999 г.;
5.  Обособен обект с административен адрес: гр.Бургас, ж.к.„Братя Миладинови“, ул.„Дрин“ № 9, състоящ се от пет броя помещения на втори етаж в масивна двуетажна сграда, разположена в УПИ ІІІ в кв.25 по плана на ж.к.„Братя Миладинови“, гр.Бургас, актувана с Акт за публична общинска собственост № 4503/14.02.2007 г., вписан в Служба по вписванията-Бургас с № 247, том ІІ, Дв.Вх.рег.№ 3652/19.03.2007 г., включващ: 
· Помещение № 8 със застроена площ 13,10 кв.м, при граници: изток – помещение № 7, запад – помещение № 9, север – коридор, юг – външен зид;
· Помещение № 9 със застроена площ 17,10 кв.м, при граници: изток – помещение № 8, запад – помещение № 10, север – коридор, юг – външен зид;
· Помещение № 10 със застроена площ 17,10 кв.м, при граници: изток – помещение № 9, запад – помещение № 11, север – коридор, юг – външен зид;
· Помещение № 11 със застроена площ 17,10 кв.м, при граници: изток – помещение № 10, запад – помещение № 12, север – коридор, юг – външен зид;
· Помещение № 12 със застроена площ 25,32 кв.м, при граници: изток – помещение № 11, запад – външен зид, север – помещение № 13, юг – външен зид;
6. Обособен обект с административен адрес: гр.Бургас, ж.к.„Меден Рудник“ бл.52, партер до вх.2, състоящ се от пет стаи и сервизни помещения с обща застроена площ 89,10 кв.м, актувани с Акт за частна общинска собственост № 139/20.02.1997 г.; при граници: изток – вх.2, запад – проход, север – външен зид, юг – външен зид;
7.  Обособен обект, състоящ се от четири броя работни помещения и съответните им сервизни помещения, с обща застроена площ 85,52 кв.м, разположени в едноетажния корпус на сградата на ОДЗ № 9, разположена в УПИ І в кв.59 по плана на зона „Г“, ж.р.„Меден Рудник“, гр.Бургас, актувана с Акт за публична общинска собственост № 945/31.08.1998 г., при граници: североизток – външен зид, югозапад – външен зид, югоизток – ОДЗ /кухня/, северозапад – външен зид откъм ул.„Роден край“;
8.  Обособен обект с административен адрес: гр.Бургас, ул.„Перущица“ № 67, представляващ част от сграда, актувана с Акт за публична общинска собственост № 3610/ 25.03.2003 г., вписан в Служба по вписванията-Бургас с № 254, том ІІІ, Дв.Вх.рег.№ 4129/ 29.05.2003 г., състоящ се от:
· Помещения № 11 с площ 21,89 кв.м, № 12 с площ 11,07 кв.м и № 13 с площ 10,07 кв.м, при граници: изток – помещение № 15, запад – външен зид, север – ул.„Перущица“, юг – коридор;
· Помещения № 17 с площ 16,80 кв.м и № 18 с площ 10,40 кв.м, при граници: изток – външен зид, запад – стълбище, север – ул.„Перущица“, юг – зала на Бюро по труда;
· Помещение № 213 с полезна площ 10,66 кв.м, при граници: коридор, външен зид, външен зид и помещение № 214;
· Помещение № 214 с полезна площ 16,48 кв.м, при граници: коридор, помещение № 214, външен зид и санитарен възел № 2;

Приложение:
[bookmark: _GoBack]1. Писмо с вх.№ 13-00-367/22.10.2018 г. в Община Бургас, изпратено от г-жа Р. Петкова, в качеството ѝ на Изпълнителен директор на Агенция за социално подпомагане;
2. Акт за частна общинска собственост № 294/01.10.1997 г.;
3. Акт за публична общинска собственост № 1947/17.01.2000 г.;
4. Акт за частна общинска собственост № 80/09.01.1997 г.;
5. Акт за публична общинска собственост № 1326/22.06.1999 г.;
6. Акт за публична общинска собственост № 4503/14.02.2007 г., вписан в Служба по вписванията-Бургас с № 247, том ІІ, Дв.Вх.рег.№ 3652/19.03.2007 г.; 
7. Акт за частна общинска собственост № 139/20.02.1997 г.;
8. Акт за публична общинска собственост № 945/31.08.1998 г.;
9. Акт за публична общинска собственост № 3610/25.03.2003 г., вписан в Служба по вписванията-Бургас с № 254, том ІІІ, Дв.Вх.рег.№ 4129/29.05.2003 г.; 
10. Справка, издадена на 09.11.2018 г. от СГКК–гр.Бургас, за самостоятелен обект в сграда /СОС/ с идентификатор 07079.501.53.1.376 по КККР на гр.Бургас;
11. Архитектурни разпределения на обектите – 8 броя;

